CELEX: 32015R1991
Language: sl
Date: 2015-11-05 00:00:00
Title: Izvedbena uredba Komisije (EU) 2015/1991 z dne 5. novembra 2015 o spremembi Uredbe (ES) št. 555/2008 o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju

6.11.2015   
            
            
               SL
            
            
               Uradni list Evropske unije
            
            
               L 290/9
            
         IZVEDBENA UREDBA KOMISIJE (EU) 2015/1991
   z dne 5. novembra 2015
   o spremembi Uredbe (ES) št. 555/2008 o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 70 in člena 145(3) Uredbe,
   ob upoštevanju naslednjega:
   
               (1)
            
            
               Poglavje III naslova I dela II Uredbe (EU) št. 1308/2013 določa pravila o veljavnosti, upravljanju in nadzoru sistema dovoljenj za zasaditev vinske trte, ki nadomeščajo prehodno ureditev pravic do zasaditve iz Uredbe Sveta (ES) št. 1234/2007 (2). Vsebuje tudi določbe, ki pooblaščajo Komisijo za sprejemanje izvedbenih aktov o upravljanju in nadzoru navedenega sistema. Vendar se v skladu s členom 230(1)(b)(ii) Uredbe (EU) št. 1308/2013 prehodna ureditev pravic do zasaditve iz Uredbe (ES) št. 1234/2007 še naprej uporablja do 31. decembra 2015.
            
         
               (2)
            
            
               Poglavje II naslova IV Uredbe Komisije (ES) št. 555/2008 (3) vsebuje pravila o prehodni ureditvi pravic do zasaditve in določa obveznosti držav članic glede obveščanja v zvezi z izvajanjem navedene ureditve. Zaradi uporabe sistema dovoljenj za zasaditev vinske trte od 1. januarja 2016 in obveznosti obveščanja za navedeno novo shemo iz člena 11 Izvedbene uredbe Komisije (EU) 2015/561 (4) je treba določiti, katere obveznosti obveščanja iz Uredbe (ES) št. 555/2008 se še naprej uporabljajo v letu 2016. Poleg tega, da se zagotovi, da Komisija prejme vse informacije o izvajanju prehodne ureditve pravic do zasaditve med 1. avgustom 2014 in 31. decembrom 2015 ter je obveščena o popisu pravic do zasaditve 31. decembra 2015 za nadzor nad uporabo določb iz člena 68 Uredbe (EU) št. 1308/2013, je prav tako treba spremeniti referenčne datume in določiti končni datum za nekatere obveznosti obveščanja.
            
         
               (3)
            
            
               Člen 61 in člen 65(5) Uredbe (ES) št. 555/2008 določata podrobnosti o letnih obveznostih obveščanja v zvezi s pravicami do nove zasaditve in pravicami do zasaditve v rezervah. Navedene določbe bi bilo treba spremeniti, da se določi rok za zadnje obveščanje, in referenčno obdobje, ki se upošteva za navedeno zadnje obveščanje.
            
         
               (4)
            
            
               V skladu s členom 230(1)(b)(i) Uredbe (EU) št. 1308/2013 se določbe Uredbe (ES) št. 1234/2007 o nezakonitih zasaditvah še naprej uporabljajo, dokler so zadevne površine ne izkrčijo. Zato bi se moralo poglavje I naslova IV Uredbe (ES) št. 555/2008 o nezakonitih zasaditvah še naprej uporabljati po 1. januarju 2016 za tiste nezakonite zasaditve, ki so bile ugotovljene pred 31. decembrom 2015 in še niso izkrčene do navedenega datuma, dokler se takšne površine ne izkrčijo. Da bi se pa odpravile obveznosti obveščanja, ki niso več ustrezne, in pojasnili pogoji, pod katerimi državam članicam ni več treba pošiljati letnih obvestil o nezakonitih zasaditvah, bi bilo treba spremeniti člen 58 Uredbe (ES) št. 555/2008.
            
         
               (5)
            
            
               Poglavje IV naslova IV Uredbe (ES) št. 555/2008 vsebuje pravila o popisu in merjenju zasajene površine. Člen 74 določa podrobnosti o letnih obveznostih obveščanja v zvezi s popisom vinorodnih površin in pravic do zasaditve. To določbo bi bilo treba spremeniti, da se določi rok za zadnje obveščanje o popisu pravic do zasaditve in popisu osnovnih sort grozdja za pridelavo vina, ter referenčni rok, ki se upošteva za navedeno zadnje obveščanje. Da bi imeli na voljo informacije o vseh pravicah do zasaditve, ki se lahko pretvorijo v dovoljenja po 1. januarju 2016 v skladu s členom 68 Uredbe (EU) št. 1308/2013, bi navedeni referenčni datum moral biti zadnji datum uporabe ureditve pravic do zasaditve, tj. 31. december 2015. Poleg tega ta zadnja obvestila ne bi smela vključevati informacij o popisu vinorodnih površin, ker obvestilo o navedeni zadevi od 1. januarja 2016 nadomešča sporočilo iz člena 11(1)(a) Izvedbene uredbe (EU) 2015/561.
            
         
               (6)
            
            
               Uredbo (ES) št. 555/2008 bi bilo treba zato ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 555/2008
   Uredba (ES) št. 555/2008 se spremeni:
   
               1.
            
            
               Člen 58 se nadomesti z naslednjim:
               „Člen 58
               Obveščanje
               1.   Države članice Komisiji do 1. marca vsako leto sporočijo površine, za katere je bila plačana kazen, in znesek dejansko izrečene kazni na obrazcu iz razpredelnice 1 Priloge XIII. Komisijo obvestijo tudi o svoji zakonodaji v zvezi s temi kaznimi.
               Te obveznosti se ne uporabljajo več za države članice, v katerih ni nezakonitih zasaditev, ki bi jih bilo treba izkrčiti.
               2.   Razen če je drugače navedeno v ustreznih razpredelnicah Priloge XIII k tej uredbi, se obvestila iz člena 85c(3) ter člena 188a(1) in (2) Uredbe (ES) št. 1234/2007 nanašajo na predhodno vinsko leto.
               Letna obvestila se pošljejo na obrazcih iz razpredelnic 3 in 7 Priloge XIII k tej uredbi.
               3.   Države članice se lahko odločijo, da v obvestila iz odstavkov 1 in 2 vključijo podrobnosti o regijah ali ne.“
            
         
               2.
            
            
               Člen 61 se nadomesti z naslednjim:
               „Člen 61
               Obveznosti obveščanja držav članic o pravicah do nove zasaditve
               Države članice do 1. marca 2016 Komisiji sporočijo naslednje podatke za obdobje od 1. avgusta 2014 do 31. decembra 2015:
               
                           (a)
                        
                        
                           skupno površino, za katero so bile dodeljene pravice do nove zasaditve na podlagi vsakega od odstavkov 1, 2 in 3 člena 60, in
                        
                     
                           (b)
                        
                        
                           skupno površino, za katero so bile kumulativno dodeljene pravice do nove zasaditve na podlagi člena 85h Uredbe (ES) št. 1234/2007; če država članica uporabi odstopanje iz člena 60(6) te uredbe, sporoči namesto tega oceno zadevne skupne površine, ki temelji na rezultatih izvedenega spremljanja.
                        
                     To obvestilo se pošlje na obrazcu iz razpredelnice 8 k Prilogi XIII k tej uredbi.
               Države članice se lahko odločijo, da v obvestilo vključijo podrobnosti o regijah ali ne.“
            
         
               3.
            
            
               V členu 65 se odstavek 5 nadomesti z naslednjim:
               „5.   Države članice Komisiji na obrazcu iz razpredelnice 9 Priloge XIII do 1. marca 2016 sporočijo naslednje informacije za obdobje od 1. avgusta 2014 do 31. decembra 2015:
               
                           (a)
                        
                        
                           pravice do zasaditve, dodeljene rezervam;
                        
                     
                           (b)
                        
                        
                           pravice do zasaditve iz rezerv za plačilo ali brez njega.“
                        
                     
         
               4.
            
            
               Člen 74 se nadomesti z naslednjim:
               „Člen 74
               Popis
               Podatki, ki se sporočijo v popisu v skladu s členom 145(3) Uredbe (EU) št. 1308/2013 do 1. marca 2016, se nanašajo na 31. december 2015.
               Popis vsebuje informacije iz razpredelnic 15 do 16 Priloge XIII k tej uredbi. Države članice se lahko odločijo, da v obvestilo vključijo podrobnosti o regijah ali ne.“
            
         
               5.
            
            
               V Prilogi XIII se črta razpredelnica 14.
            
         Člen 2
   Začetek veljavnosti in uporaba
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).
   
      (3)  Uredba Komisije (ES) št. 555/2008 z dne 27. junija 2008 o določitvi podrobnih pravil za izvajanje Uredbe Sveta (ES) št. 479/2008 o skupni ureditvi trga za vino glede podpornih programov, trgovine s tretjimi državami in obsega vinogradniških površin ter o izvajanju nadzora v vinskem sektorju (UL L 170, 30.6.2008, str. 1).
   
      (4)  Izvedbena uredba Komisije (EU) 2015/561 z dne 7. aprila 2015 o določitvi pravil za uporabo Uredbe (EU) št. 1308/2013 Evropskega parlamenta in Sveta glede sistema dovoljenj za zasaditev vinske trte (UL L 93, 9.4.2015, str. 12).